**Dagsorden**

*Dansk selskab for håndkirurgi*

Dato: 29. marts 2022

Sted: Zoom

Tilstede: Eske Brand, Lars Vadstrup, Lone Kirkeby, Janni Kjærgaard Thillemann, Jens Chr. Werlinrud og Anders Lorentsen.

Afbud: Maiken Stilling.

1. Valg af referent

Lone Kirkeby

1. Godkendelse af dagsorden

Godkendt.

1. Godkendelse af referat fra sidste bestyrelsesmøde

Godkendt.

1. Ansøgning om legat til Studieophold i USA (Ansøgning vedhæftet)

Vi har modtaget ansøgning om legat til studieophold USA.

I ansøgningen mangler oplysninger om, hvad ansøger har modtaget fra Internationaliseringspuljen.

Bestyrelsen er positivt indstillet overfor ansøgningen, men ansøger bedes sende mere udførligt budget, hvor det fremgår, hvad der er modtaget fra Internationaliseringspuljen, og ligeledes skal ansøgning illustrere en specifik udgift, som kan dækkes af DSfH (hvor der ved refusion af udgift kan fremsendes kvittering på den specifikke udgift).

Udgift til forsikring dækkes ikke.

1. Opdatering af specialeplan, oplæg fra Lars (se mail fra Lars den 14/3, incl filer)

Gruppen, etableret af DOS’ kvalitetsudvalg til planlægning og koordinering af DOS’ input til den kommende revision af specialeplanen, har afholdt første online møde. Mødet tjente til information om projektet og identifikation af mulige overlap/interesse konflikter subspecialerne i mellem. Derudover blev den aktuelle specialeplans indhold (operationer) på hoved-, regions- og højt specialiseret funktionsniveau debatteret, da flere havde ønsker til nytænkning af samme.

På mødet blev der således vurderet behov for, at subspecialernes bestyrelser gennemgår aktuelle indhold af operationer på hoved-, regions- og højt specialiseret funktionsniveau, for at vurdere om indholdet er korrekt i forhold til:

·         Operationens sværhedsgrad / kompleksitet (korrekte placering på hoved-, regions- eller højt specialiseret funktionsniveau)

·         Operationens hyppighed (Er de nedenstående antal reelle? Hvor mange matrikler bør denne foretages på således, at kompetencen opretholdes)

·         Kræver operationen et speciallægeberedskab (antal/vagt bemanding) i afdelingen, som udfører proceduren, for at kunne opretholde funktionen?

·         Kræver operationen kvalitetskontrol/forskning i afdelingen, som udfører proceduren, for at kunne opretholde funktionen?

·         Kræver operationen en kontinuerlig uddannelse af nye specialister i afdelingen, som udfører proceduren, for at kunne opretholde funktionen?

·         Identifikation af nye procedurer, som ikke er beskrevet i seneste specialeplan (f.eks. artroskopisk kirurgi i håndleddet og håndens led)

**Baggrund**

Aktuelt er følgende beskrevet for de håndkirurgiske operationer i Sundhedsstyrelsens specialevejledning for Ortopædisk kirurgi (2. juli 2020): tallene i parentes angiver det forventede årlige antal operationer

Hovedfunktionsniveau:

* Læsioner af bøje- og strækkesener på hånd og underarm (1.200)
* Akut opståede mindre nervelæsioner og ledbåndsskade distalt for carpus (500)
* Dupuytren´s kontraktur (primær), springfinger, ganglion, karpaltunnel syndrom samt andre  
  nervekompressionssyndromer (12.000).
* Diagnostik og behandling af visse degenerative og inflammatoriske lidelser. (5.000)

Regionsfunktion:

* Sekundær rekonstruktion af flexorsener, senetransfereringer og behandling af nervelæsioner på underarm og hånd (> 500)
* Reumakirurgi og alloplastikker (> 500)
* Recidiv ved Dupuytrens kontraktur (350)
* Kirurgisk behandling af carpale luksationer/carpal instabilitet, carpale frakturer, distal  
  radioulnarleds instabilitet, ulnocarpal impingement, scaphoideumfraktur (<500)

Højt specialiserede funktioner:

* Revaskularisering/replantation efter amputationer på ekstremiteterne (35)  
  OUH Odense Universitetshospital
* Kongenitte deformiteter på overekstremiteten (150)  
  Rigshospitalet, Blegdamsvej  
  Aarhus Universitetshospital, THG  
  OUH Odense Universitetshospital
* Kombination af brandskader grad II og III på hånden. Varetages i tæt samarbejde med  
  plastikkirurgi  
  Rigshospitalet, Blegdamsvej  
  OUH Odense Universitetshospital
* Håndkirurgisk rekonstruktion til patienter med tetraplegi  
  Rigshospitalet, Blegdamsvej
* Kirurgi hos voksne og børn relateret til cerebral parese (50)  
  Rigshospitalet, Blegdamsvej  
  OUH Odense Universitetshospital
* Håndledsalloplastikker (<200)  
  Herlev og Gentofte Hospital, Gentofte  
  Aarhus Universitetshospital, THG  
  OUH Odense Universitetshospital
* Nervetransplantationer på over- og underarm (<50)  
  Rigshospitalet, Blegdamsvej  
  Aarhus Universitetshospital, THG  
  OUH Odense Universitetshospital
* Højtryksinjektioner med vævstoksiske materialer (< 50)  
  Rigshospitalet, Blegdamsvej  
  Aarhus Universitetshospital, THG  
  OUH Odense Universitetshospital

Lars modtager gerne mails med indspark om, hvad der skal videre til arbejdet i gruppen.

1. Støtte til Ukraine og eksklusion af Rusland fra FESSH.

Mail fra Michel Boeckstyns. Det Svenske Håndkirurgiske Selskab har sendt opfordring til FESSH om, at Rusland bør ekskluderes fra FESSH. Har DSfH overvejet noget tilsvarende? Bestyrelsen har haft diskussioner om etiske overvejelser omkring problemstillingen. DSfH har ikke umiddelbart tænkt sig aktivt at tage kontakt til FESSH med opfordring om eksklusion af Rusland.

1. Skal vi betale kontingent til SSSH – forespørgsel fra MB. (10/9 2019 besluttede vi at vi ville se vedtægterne for SSSH inden vi støtter med 5 € pr. Person. Udgift: ca. 3800 kr./år)

Vedtægter står fortsat på SSSH’s hjemmeside til at være under revision.

Bestyrelsen ønsker fortsat at se vedtægter førend stillingstagen til om DSfH skal betale kontingent til SSSH. Ligeledes ønsker bestyrelsen information om, hvad pengene i så fald vil gå til.

Punktet tages op igen ved næste bestyrelsesmøde.

1. Status på kommende Kongresser og møder: Forårsmødet med Dansk Selskab for Håndterapi, FESSH/ISSH i London (Kandidater til delegeret møder). SSSH mødet 24-26 august Malmø.

Dansk Selskab for Håndterapi forårsmøde. Odense. Vævsheling.

FESSH/ISSH London: Kandidater til delegeret møder.

Tages op igen ved næste bestyrelsesmøde.

SSSH afholder møde 24.-26. august, Malmø.

1. Heldags bestyrelsesmødet den 11/5. Sted? tidspunkt? Forslag til emner til dagsorden?

Aarhus. Omkring banegården eller Aarhus Havn. Ca. kl. 10.

Forslagt til emner til dagsorden:

* + Program til efterårsmødet DOS.
  + Kontingent til SSSH?
  + Specialeplanen.
  + Næste kursus for yngre håndkirurger.

1. EVT.

Status på skift af sekretær. Jens kontakter Camilla vedr status.

Kommende bestyrelsesmøder:

Ons 11/5 2022 (Heldagsmøde, Århus?)

Ons 15/6 2022, 20-22 (ZOOM)

Ons 14/9 2022, 20-22 (ZOOM)

/LK